Nukuʻalofa

Nukualofa, tongansk Nukuʻalofa, er hovedstaden i Tonga og landets største by. Byen ligger på nordkysten av øya Tongatapu. Hovedstadsområdet Nukualofa dekker et område på 34,82 km² og hadde ved folketellingen i 2011  innbyggere.Tonga 2011 Census of Population and Housing. Volume 1: Basic Tables and Administrative Report, Tonga Department of Statistics, 2013, tabell G4, s. 12.

Etymologi
Navnet Nukualofa betyr «kjærlighetens bolig» eller «kjærlig hjem».Room, Adrian: Placenames of the World. Origins and Meanings of the Names for Over 5000 Natural Features, Countries, Capitals, Territories, Cities and Historic Sites, 2. utgave, Jeffewrtson, North Carolina: McFarland, 2006, s. 275.

Historie
Byen vokste fram fra to landsbyer, Kolomotuʻa og Kolofoʻou.Lal, Brij V. og Kate Fortune (red.): The Pacific Islands: An Encyclopedia, Honolulu: University of Hawai'i Press, 2000, s. 100. Den eldste av disse er Kolomotu'a, som på 1800-tallet var tilholdssted for ledende høvdinger i det vestlige Tongatapu. Kolomotuʻa ble i 1829 gjort til hovedkvarter av metodistmisjonærer. Misjonærene etablerte skole på stedet. George Tupou I, som ble konge i 1845, valgte Kolomotuʻa til sin hovedstad. Stedet fikk betydning som makt- og administrasjonssentrum. Havnen ble utbygd og handelen økte.

Kongepalasset ble reist 1865–1867.«Nukuʿalofa», Encyclopaedia Britannica Online. Et kongelig gravkammer ble bygget etter kong George Tupou Is død i 1893.Royal Tombs at Mala'ekula , Tongas kongehus.

I 1936 hadde Nukualofa  innbyggere. Nye områder langs sjøkanten til Touliki i øst og Sopu i vest ble bebygget og byen spredte seg sørover innover i landet til den nådde lagunen Fanga Kakau. Senere er Tofoa og det attraktive boligområdet Maʻufanga innlemmet i hovedstadsområdet. Etter at syklonen Isaac ødela boligområder i 1982, ble det sumppregede området Popua åpnet for bebyggelse. 

I 2006 ble store deler av forretningssentrum i Nukualofa, samt offentlige bygninger, ødelagt i opptøyer, der seks mennesker døde.«Six found dead after Tonga riots», BBC News, 17. november 2006.  
Et gjenoppbyggingsprogram der nye bygninger ble reist og infrastruktur oppgradert fulgte. Gjenoppbyggingen var ferdig i mars 2012.«Nuku'alofa downtown reconstruction completed» , Matangi Tonga Magazine , 2. april 2012, via Pacific Islands Report.

Samfunn
mini|Gate i Nukualofa
Nukualofa har en dypvannshavn beskyttet av rev og er Tongas viktigste havneby. Byens viktigste eksportvarer er bananer, kopra, vanilje og squash. I tillegg produseres det håndverksprodukter, hovedsakelig til salg på markedet. Nukualofa er det viktigste markedet for fisk i Tonga og havnen benyttes av en fiskeriflåte som fanger tunfisk og snappere. Staten har etablert et industriområde for å fremme småindustri.

Teufaiva Sport Stadium ligger i Nukualofa.

Hovedstaden betjenes av Fuaʻamotu internasjonale lufthavn, beliggende 24 km sørøst for hovedstaden.

Referanser

Kategori:Tongas geografi
Kategori:Hovedsteder i Oseania